**AGENȚIA PENTRU PROTECȚIA MEDIULUI BRAȘOV**

**PROIECT**

**DECIZIA ETAPEI DE ÎNCADRARE**

Ca urmare a solicitării de emitere a acordului de mediu adresate de **S.C. AMANN ROMÂNIA S.R.L.,** cu sediul în județul Brașov, comuna Hărman, strada Mihai Viteazu nr. 327J, înregistrată la APM Brasov cu nr. 9245 din 12.07.2023, în baza:

* **Legii nr. 292/2018** privind evaluarea impactului anumitor proiecte publice și private asupra mediului;
* **Ordonantei de Urgenta a Guvernului nr. 57/2007** privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin **Legea nr. 49/2011**, cu modificările și completările ulterioare;

și ca urmare a completării documentației cu nr. 16681 din 14.12.2023, nr. 1000 din 25.01.2024, autoritatea competenta pentru protecția mediului APM Brasov **decide,** ca urmare a consultărilor desfășurate în cadrul ședintei Comisiei de Analiza Tehnica din data de 19.01.2024, că proiectul **”CLĂDIRE PENTRU MODERNIZARE STAȚIE DE EPURARE”**, propus a fi amplasat în județul Brașov, intravilan comuna Hărman, satul Hărman, str. Mihai Viteazu nr. 327J, înscris în CF nr. 101506 Hărman nr. cad. 101506, conform Certificatului de Urbanism nr. 215 din 19.05.2023, eliberat de Primăria Hărman, ***nu se supune evaluarii impactului* *asupra mediului, nu se supune evaluarii adecvate și nu se supune evaluării* *impactului asupra corpurilor de apă.***

Justificarea prezentei decizii:

1. **Motivele pe baza carora s-a stabilit necesitatea neefectuarii evaluării impactului asupra mediului sunt următoarele:**

a) proiectul se incadreaza in prevederile Legii nr. 292/2018, privind evaluarea impactului anumitor proiecte publice si private asupra mediului, **Anexa nr. 2,** la pct. 11, lit. c) Stații pentru epurarea apelor uzate, altele decât cele prevăzute în anexa nr. 1, coroborat cu pct. 13, lit. a) Orice modificări sau extinderi, altele decât cele prevăzute la pct. 24 din anexa nr. 1, ale proiectelor prevăzute în anexa nr. 1 sau în prezenta anexă, deja autorizate, executate sau în curs de a fi executate, care pot avea efecte semnificative negative asupra mediului;

b) titularul și APM Brașov au mediatizat în presa locală, cât și pe pagina web, atât depunerea solicitării acordului, cât și decizia etapei de încadrare;

c) lipsa observțtiilor din partea publicului interesat;

d) în urma analizării criteriilor de selecție pentru stabilirea necesității efectuării evaluării impactului asupra mediului, prevazute în Anexa 3 din Legea nr. 292/2018, s-a constatat că proiectul analizat nu este susceptibil de a avea impact semnificativ asupra mediului, din următoarele considerente:

***1. Caracteristicile proiectului:***

***a) dimensiunea si conceptia intregului proiect****:*

***Caracterizarea zonei de amplasament:***

Terenul pe care se va realiza proiectul este amplasat în intravilanul comunei Hărman, sat Hărman, strada Mihai Viteazu nr. 327J, identificat prin CF nr. 101506 Hărman, nr. cad. 101506, proprietate privată persoană juridică Amann România SRL.

***Scopul investiției și elemente de corelare-coordonare:*** titularul proiectului dorește să realizezemodernizarea statiei de epurare ape uzate tehnologice,existentă pe amplasamentul Amann România din Str. Mihai Viteazu, Nr. 327J, Sat Hărman, Comuna Hărman, Județul Brașov, prin adăugarea în procesul de epurare a unor echipamente de prefiltrare, care să îmbunătățească procesul de osmoză inversă, prin creșterea gradului de filtrare și scăderea carbonului organic dizolvat (COD).

***Situatia existentă:*** terenul pe care urmează a se dezvolta proiectul este situat în jud. Brașov, intravilanul comunei Hărman, str. Mihai Viteazu nr. 327J, amplasament identificat prin CF nr. 101506 Hărman, nr. cad. 101506 și are o suprafață totală de 60000,00 mp.

Pe amplasament SC Amann România S.R.L. desfăşoară activităţile conform cod CAEN rev. 2: 1310 - Pregatirea firelor și filarea fibrelor textile (cod CAEN Rev. 1 - 1711), reglementate de A.P.M. Braşov prin Autorizaţia de Mediu nr. 17 din 10.02.2021, revizuită la data de 19.01.2024.

Fabrica de ață Hărman funcționează pe amplasament cu 4 hale de producție, regim de înaltime P+E, după cum urmează:

* Hala nr.1, Sc= 1886 mp, realizata in regim de inaltim P+E partial, care cuprinde:

parter: spatiu de productie (bobinare finală) si birouri;

etaj: birouri, zona livrare aferenta halei 1.

* Hala nr. 2, Sc= 1886 mp, realizata in regim de inaltime P+E, care cuprinde:

parter: spatiu de productie (finisare) si birouri;

etaj: depozit, arhiva, birouri, zona depozitare aferenta halei 2.

* Hala nr. 3, Sc= 2755 mp, realizata in regim de inaltime P+E, care cuprinde:

parter: spatiu de productie peutru sectia vopsitorie

etaj: birouri si spatii de productie

* Hala nr. 4, Sc= 6898 mp, realizata in regim de inaltime P+2E, care cuprinde:

parter: spatiu de productie (obținere fir crud prin bondare), depozitare;

etaj1 si etaj 2: birouri.

Statia de epurare ape uzate tehnologice existentă pe amplasament este de tip mecano-chimica biologica și este utilizată pentru preepurarea apelor uzate tehnologice, provenite de la sectia vopsitorie, cu capacitatea Q = 540 mc/zi și este compusă din urmatoarele echipamente:

- Unitate de filtrare- filtru tip perie din otel cu curatare automata, pentru separarea partilor solide, cu spatiu de filtrare circular D= 2 mm, Dn= 50 mc/h.

- Bazin de omogenizare, de forma circulara Dn= 10,20 m, Hutil = 3,90 m, Htotal= 4,30 m, Vutil= 300 mc, echipat cu mixer omogenizare, pompa corectie pH cu CO2 si aerare, a 2-corectie de pH se face cu H2S04 40 % cu pompa dozaj tip Doseuro cu P = 56 W, Q = 0 -10 l/s. Caracteristici tehnice: mixer tip Grundfoss cu P = 2,2 kW, Dn elice 320 mm, n= 985 rot/min, aerator tip Venturi FG tip Grundfoss cu P = 5,5 kW, Dn 80 mm, n = 1444 rot/min, doua pompe submersibile tip Grundfoss, cu Q = 28 mc/h, P = 1,4 kW, prevazute cu senzori de nivel si valve de control. Pe conducta de evacuare din tancul de omogenizare este montat cu debitmetru Promag Dn 150mm.

- Unitate de flotatie cu aer dizolvat DAF, cu dimensiunile 8500 x 4400 x 2460 mm, P= 3,00 kW, Q= 22,50 mc/h, prevazuta cu pompa dozare coagulant Q= 75 l/s, pompa dozare hidroxid de sodiu 25 % Q= 115 l/s, pompa dozare polielectrolit 0,1 % Q= 160 l/s. Namolul rezultat din unitatea de flotatie este raclat continuu de catre un raclor cu lamele, pompa DAF care trimite apa in tancul pentru tratamentul de oxidare cu namol activ MBBR 1 Q= 22,50 mc/h, P= 3,00 kW.

- Bazin tratament oxidare cu namol activ - prima treapta biologica (MBBR) de forma circulara, Dn=10,20 m, H util= 3,90 m, Htotal= 4,30 m, Vulil= 300 mc, realizat din otel acoperit cu fibra de sticla, in care are loc oxidarea biologica a materiei organice din efluent in prezenta oxigenului furnizat printr-o retea de duze tip membrane, instalate pe conducte din PVC asezate pe un suport de otel inox la baza tancului. Aerul este furnizat de 2 suflante tip Robuschi, cu Q = 585 mc/h, P = 15 kW, n= 2900 rot/min. Bazinul este prevazut cu faguri purtatori de namol activ (MBBR), din PVC, cu suprafata specifica de 500 mp/mc si pompa de dozare saruri nutritive tip Doseuro cu Q = 0-10 l/h si P = 56 W.

- Bazin tratament oxidare cu namol activ - a doua treapta biologica (BIO 2), de forma circulara, Dn= 3.50 m, H util= 3.10 m, Htotal= 4,30 m, Vatil= 205 mc, realizat din poliester armat armat cu fibra de sticla, in care are loc oxidarea biologica a materiei organice din efluent in prezenta oxigenului furnizat printr-o retea de duze tip membrane, instalate pe conducte din PVC asezate pe un suport de otel inox la baza tancului. Aerul este furnizat de 2 suflante tip Robuschi, cu Q = 750 mc/h. P = 22 kW.

**-** Modul ultrafiltrare cu membrane (bazin MBR) realizat din otel acoperit cu fibra de sticla, Dn= 6,80 m, H util= 2,50 m, Htotal= 2,85 m, Vutil= 90 mc, format din 10 casete de membrane ultrafiltrante tip PES 40 l/s/mp, suprafata de filtrare 160 mp/caseta, suprafata totala filtrare 1600 mp, orificii de filtrare 0,04 pm, debit pompa filtrare Q= 10 mc/h, P= 0,15 kW, debit pomp.a contraspalare cu hipoclorit de sodiu Q= 12 mc/h, P= 0,75 kW. Aerul necesar este furnizat de 2 suflante tip Robuschi cu Q= 320 mc/h, P= 1,5 kW.

- Bazin permeat Dn 2,50 m, pentru alimentarea unitatii de osmoza inversa, cu capacitatea V= 15,00 mc.

- Unitate de osmoză inversă, cu capacitatea Q= 22,50 mc/h, P= 15 kW, operatie de prefiltrare cartuse filtrante (filtrare fina pana fa 5 µ), procesul propriu-zis de osmoza inversa intr-o singura treapta intr-un sistem de module tubulare cu discuri membranare, panou de comanda cu PLC integral, concentratul se evacueaza la canalizare, iar permeatul se recircula in procesul tehnologic de vopsire al firului textil, flux permeat Q= 12 mc/h.

- Linia nămolului:

* bazin de acumulare ingrosare are namol, cu capacitatea V= 3,00 mc, prevazut cu unitate dozare polielectrolit Q= 600 l/s, P= 0,37 kW.
* unitate de deshidratare namol, constituita din filtru presa tip Della Toppola, prevazut cu 20 placi 500 x 500 K 20 mm, suprafata totala filtrare 12,35 mp.
* recircularea namolului activ din bazinul MBR in bazinul BIO 2 se realizeaza cu doua pompe de reciculare (1a+1r) avand caracteristicile tehnice: Q = 75 mc/h, P = 5.50 kW.

Surplusul de namol esle pompat in bazinul de acumulare si ingrosare. Namolul deshidratat este preluat de firme specializate spre eliminare.

***Situatia propusă:*** Proiectul propune modernizarea stației de epurare ape uzate tehnologice provenite de la secția vopsitorie, prin înlocuirea unității de flotație DAF cu următoarele echipamente noi: un filtru cu tambur, un container lamelar si o presă de nămol aferentă containerului lamelar, cu scopul de a îmbunătăți procesul de osmoză inversă, existent în ultima treaptă de epurare. Pentru filtrarea mai eficientă a apei tehnologice se dorește schimbarea unității DAF, folosită în prezent, care reține particule cu dimensiuni de 80 microni, cu un filtru tambur, care are o capacitate de retentie a particulelor de 63 microni. Containerul lamelar va funcționa ca rezervor de separare a namolului de precipitare de apele reziduale, dozarea cu agenți de coagulare-floculare se va realiza în conducta de ieșire din filtrul cu tambur. Prin adaugarea în proces a noilor echipamente, nu se modifică capacitatea maximă de tratare a stației de epurare, de 540 mc/zi (22,5 mc/h).

Pentru epurarea mai eficientă a apelor uzate tehnologice se propune realizarea următoarelor:

Construire corp de clădire pentru modernizare stație de epurare- anexă stație de epurare:

Se propune construirea unui corp de clădire, anexă a stației de epurare existentă. Sistemul constructiv va fi format din infrastructură alcătuită din fundații izolate și planșeu din beton armat monolit și suprastructură alcătuită din structură metalică (stâlpi și grinzi), învelitoare și închideri laterale din panouri sandwich. Suprafața construită a clădirii va fi de 56 m2.

Clădirea va fi prevăzută cu următoarele echipamente noi introduse în procesul de epurare ape uzate tehnologice:

a) filtru cu tambur tip Faivre FT 2-80, având următoarele caracteristici tehnice:

* filtru mecanic realizat din tablă oțel inox cu dimensiunile: l= 850 mm, L=1126 mm, H= 1238 mm;
* capacitate de retenție a particulelor de 63 microni și capacitate cuvă de 304/316 l;
* propulsare filtru rotativ realizată de un motor și transmisie prin curea;
* pentru curățarea filtrului rotativ se va folosi o pompă având caracteristicile Q= 0,50 l/s, H= 10 mCA, Un=23 V, P= 800 W, care va colecta apa filtrată din bazinul cuvei și o va pulveriza prin diuze la partea superioară a filtrului;
* trecerea apei uzate prin filtru se va realiza gravitational;
* racord evacuare apă filtrată D= 250 mm și racord evacuare nămol D= 110 mm;
* apa filtrată se va scurge gravitațional în containerul lamelar.

Dozare agenti de coagulare-floculare: pe conducta de ieșire a apei uzate din filtrul tambur se va realiza dozarea cu agenți de coagulare-floculare. În acest sens vor fi prevăzute următoarele:

* instalație dozare reactivi compusă din: rezervoare reactivi cu V1= 0.5 m3 și V2= 0.1 m3, pompe dozatoare Q= 1 mg/l/h;
* dozare policlorură de aluminiu (PAC) max. 0,20 litri/m3/h și bentonită în funcție de Qorar= 1,00 mg/l/h, cu scopul de a crea flocoane în primul compartiment al containerului lamelar.

b) container lamelar cu capacitatea de Qmax = 22,5 m3/h și următoarele caracteristici tehnice:

* formă trapezoidală având baza mică de l= 1920 mm, baza mare de L= 4100 mm și înălțimea de l= 1830 mm;
* va funcționa ca rezervor de separare a nămolului de precipitare de apele reziduale;
* bicompartimentat: în primul compartiment se va colecta nămolul de precipitare, iar al doilea compartiment, prevăzut cu un pachet de lamele, va avea rolul de decantare și separare a nămolului fin, care va fi trimis la presa filtrantă pentru deshidratare nămol;
* ambele compartimente vor fi căptușite cu un material textil (dimensiune ochi = 500 µm) pentru colectarea nămolului, cantitate de nămol estimată: 2 kg/zi din care 1,6 kg/zi în compartimentul principal și 0,4 kg în cel de-al doilea;
* prevăzut cu racord cuplaj B Dn 200 mm, pentru descărcarea apei decantate în bazinul PIT 3;

c) bazinul PIT 3, cu capacitatea de V= 80 m3, ce va colecta apa decantată din containerul lamelar și o va răci până la o temperatură de max. 400C;

- prevăzut cu o serpentină care va funcționa cu agent de răcire - apă răcită cu glicol, răcirea realizându-se cu ajutorul a 2 echipamente de răcire (air cooler).

d) presă de nămol tip 630/30, ce va utilizată la deshidratarea nămolului provenit din procesul de epurare.

* dimensiune cadru : 630/30;
* nr. camere : 30 buc.;
* adâncime cameră de filtrare: 25 mm;
* suprafață de filtrare: 19,53 mp;
* greutate presă: 1950 kg ;
* cadru de presiune de proiectare: 15 bar;
* dimensiuni: L= 2808 mm, l= 1165 mm, H= 1445 mm;
* funcționare prevăzută de un motor Un= 400 V, P= 2100 W;
* racord intrare apă cu nămol: Dn 100 mm;
* racord evacuare surplus apă : Dn 65 mm;
* prevăzută cu sisteme de separare solid-lichid.

e) filtru cu nisip și filtru automat: înainte de intrarea apei în unitatea de osmoză inversă, în scopul evitării schimbărilor dese ale filtrului cartuș de 5 µm, se vor introduce un filtru cu nisip și un filtru automat de 1 µm în vederea prefiltrării apei uzate tehnologice.

Prin adăugarea în procesul de epurare a noilor echipamente propuse, etapele fluxului de epurare devin următoarele:

- colectare apă uzată în bazinele PIT 1 și PIT 2, cu capacitatea totală de V= 240 mc- existente;

- filtrare apă uzată în filtrul cu tambur tip Faivre FT 2-80- propus;

- dozare bentonită și PAC în conducta de ieșire a filtrulu tambur- propos;

- separare nămol în containerul lamelar- propus;

- răcire apă în bazinul PIT 3 cu capacitatea de 80 mc- propus;

- ecranare/filtrare apă uzată- filtru tip perie din oțel cu curățare automată- existent;

- omogenizare și adăugare de săruri nutritive- în bazinul de omogenizare existent;

- prima treaptă a tratamentului de oxidare biologică MBBR- în bazinul de tratament oxidare biologică MBBR existent;

- a doua treaptă a tratamentului de oxidare biologică BIO 2- în bazinul de tratament oxidare biologică BIO 2 existent ;

- ultrafiltrare cu membrane MBR- în bazinul MBR existent;

- recirculare nămol;

- deshidratare nămol biologic excedentar- în filtrul presă propus;

- prefiltrare înainte de unitatea de osmoză inversă-în filtrul cu nisip și filtrul automat de 1 µm- propuse.

- osmoza inversă în unitatea de osmoză inversă existentă.

**Materiile prime, energia și combustibilii utilizați, cu modul de asigurare a acestora**

In perioada de execuţie:

• *Materii prime*: agregate naturale (nisip, pietriş) pentru realizarea fundaţiei clădirii şi platformelor betonate;

• *Energia*: din reţeaua de energie electrică existentă în zonă;

• *Combustibili:* motorină pentru funcţionarea utilajelor, echipamentelor şi mijloacelor de transport materiale de construcţii şi echipamente tehnologice. Nu se vor depozita combustibili pe amplasament.

In perioada de funcţionare:

• *Materiale auxiliare, substante chimice,* utilizate în procesul de epurare ape uzate tehnologice;

• *Energia*: din reţeaua de energie electrică existentă în zonă;

• *Combustibili:* nu este cazul.

**Racordarea la rețelele utilitare existente în zonă**

Alimentarea cu apă: *apa în scop potabil și igienico-sanitar* este asigurată din reţeaua centralizată de alimentare cu apă a comunei Hărman. Conducta de apă din interiorul clădirii stației de epurare existente, aflată deasupra bazinului de colectare ape uzate tehnologice se va extinde pentru a alimenta cu apă clădirea propusă pentru modernizarea stației de epurare. Extinderea se va realiza cu țeavă PP Dn 32 mm Pn 10 bar pe o lungime de aprox. 20 m.

Necesar de apă potabilă pentru clădirea propusă:

- zilnic maxim 0,50 m3/zi;

- zilnic mediu 0,40 m3/zi;

- zilnic minim 0,10 m3/zi;

*Alimentarea cu apă tehnologică și pentru stingerea incendiilor* se realizează din surse proprii existente- subterane, respectiv din patru foraje amplasate în incinta proprietății.

H1= 120 m Q1 = 5,60 l/s;

H2= 90 m Q2 = 4,16 l/s;

H3 = 45 m Q3 = 3,33 l/s;

H4 = 45 m Q4 = 2,77 l/s .

Forajele funcționează în regim alternativ. Cele patru puțuri sunt interconectate printr-o rețea PEHD De 50-63 mm și alimentează rezervoarele de înmagazinare. Apa se folosește în procesul de vopsire a firelor textile și pentru obținerea aburului tehnologic necesar în procesul tehnologic de vopsire și uscare.

Evacuarea apelor uzate: Apele uzate menajere și tehnologice epurate, provenite de la secția vopsitorie sunt descărcate în rețeaua centralizată de canalizare a comunei Hărman.

Apele uzate menajere, provenite de la clădirea propusă pentru modernizarea stației de epurare, vor fi colectate prin rețele interioare și conduse printr-o rețea de canalizare PVC-KG Dn 110 mm, în lungime de L= 3,30 m, cu descărcare în rețeaua de canalizare existentă.

Debite de apă uzată menajeră evacuată de la clădirea propusă:

- zilnic maxim 0,50 m3/zi;

- zilnic mediu 0,40 m3/zi;

- zilnic minim 0,10 m3/zi.

Evacuarea apelor pluviale:

*Apele pluviale convențional curate*, provenite de pe acoperișul clădirii propuse, vor fi colectate prin jgheaburi, burlane și descărcate, printr-o rețea de conducte PVC-KG Dn 110 mm, în lungime de L= 2,00 m și PVC-KG Dn 250 mm, în lungime de L= 12,50 m, în canalul de desecare aflat la limita de proprietate, printr-o gură de vărsare nouă.

*Apele pluviale potențial impurificate*, provenite de pe noile zone de acces și circulație propuse în incintă, vor fi colectate prin 2 guri de scurgere carosabile și printr-o rețea formată din conducte PVC KG Dn 160 mm cu L= 33,0 m, PVC KG Dn 200 mm cu L= 6,5 m și PVC KG Dn 315 mm cu L= 2,5 m. Apele vor fi apoi trecute printr-un separator de hidrocarburi cu Q = 6 l/s, racord intrare/ieșire Dn 160 mm, capacitate trapă nămol 1180 l și capacitate depozitare lichide ușoare de 235 l, după care se vor descărca prin gura de vărsare propusă, în canalul de desecare existent la limita de proprietate.

Gura de vărsare propusă se va realiza din beton și va avea dimensiunile de 2,00 x 1,50 m. Aceasta va fi prevăzută cu grătar de reținere, iar pe conducta de evacuare se va monta o clapetă de reținere D 315 mm.

Coordonate Stereo 70 gură de vărsare propusă: X: 469204,8976; Y: 554056,045; Z: 519,02.

Alimentare cu energie electrică: Pentru functionarea noilor echipamente aferente noii cladiri construite pentru modernizarea statiei de epurare, alimentarea cu energie electrică se va realiza prin branșament la rețeaua electrica existentă pe amplasament.

Asigurarea agentului termic : Echipamentele aferente noii cladiri construite pentru modernizarea statiei de epurare nu presupun utilizarea de gaz metan.

**Organizarea de șantier:**

*Organizarea de șantier* se va amenaja într-o zonă în care nu pot fi influențate activitățile de producție curente. Lucrarile de executie a constructiei propusa prin proiect se vor realiza numai in limitele incintei detinute de AMANN Romania, neafectand domeniul public, astfel încât impactul generat asupra factorilor de mediu în timpul executării lucrărilor de construcţii proiectate să fie cât mai redus.

Locația se va alege astfel încât distanța de deplasare a utilajelor între organizare și punctul în care se amplasa noua cladire (si implicit unde se monteaza noile echipamente) să fie minimă, accesul să fie facil și suficient și să nu fie în zona respectivă cămine de canalizare care ar putea fi colectoarele directe ale unor eventuale scurgeri lichide. Amenajarea organizării de șantier va presupune: alocarea unei zone de parcare utilaje, autovehicule de transport, alte echipamente necesare si delimitarea unei zone de depozitare materiale de construcție necesare.

In vederea executării lucrărilor prevăzute în proiect, constructorul trebuie să cunoască prevederile tuturor documentaţiilor, legilor şi actelor normative în vigoare care se referă la sănătatea şi securitatea muncii, PSI. Periodic se vor face instructaje la locul de muncă privind protecţia muncii.

Nu sunt necesare instalații pentru reținerea, evacuarea și dispersia poluanților în mediu în timpul organizării de șantier, deoarece utilajele și mijloacele de transport cu care se vor realiza lucrările vor fi omologate conform normelor în vigoare.

Vor fi amenajate spații speciale pentru colectarea și stocarea temporara a deșeurilor provenite de la organizarea de șantier, care vor fi depozitate în pubele, fiind interzisă depozitarea deșeurilor direct pe sol. Se vor lua toate măsurile necesare pentru colectarea și depozitarea în condiții corespunzătoare a deșeurilor generate în perioada de realizare a proiectului și se va asigura că operațiunile de colectare, transport, eliminare sau valorificare vor fi realizate prin firme specializate și autorizate.

**Lucrări de refacere a amplasamentului în zona afectată de execuţia investiţiei***:*

După finalizarea lucrărilor, terenul va fi readus la starea inițială, vor fi de asemenea luate toate măsurile, astfel încât terenul ocupat temporar să fie redat în circulația inițială. Terenul ocupat temporar va fi nivelat pentru aducerea lui la cota inițială.

La finalizarea lucrărilor se vor transporta toate deșeurile rezultate și depozitate în zona șantierului, astfel încât spațiile din interiorul și din zona adiacentă obiectivului să rămână curate și pregătite pentru începerea activității pentru care a fost realizat obiectivul proiectat.

La recepţia finală a lucrărilor constructorul trebuie să predea constructia prevăzută în proiect, fără deşeuri specifice rezultate din activitatea de construcţii şi fără resturi de materiale de construcţie care au fost folosite în realizarea proiectului. Toate dotările tehnice specifice folosite în realizarea proiectului vor fi de asemenea preluate în totalitate de constructor.

***b) cumularea cu alte proiecte existente si/sau aprobate –***  nu este cazul;

***c) utilizarea resurselor naturale în special a solului, a terenurilor, a apei și a biodiversitatii -*** nu este cazul;

***d) cantitatea și tipurile de deșeuri generate/gestionate:***

**În perioada de execuție a investiției**: în timpul șantierului vor fi generate următoarele tipuri de deșeuri: menajere, amestecuri de beton, cabluri, pământ și pietre, materiale izolante, materiale de constructie. Deșeurile care vor rezulta pe toată perioada lucrărilor de executie, vor fi evacuate de pe amplasament, pe baza unui contract cu una dintre societățile de salubrizare autorizate. Depozitarea temporară a deșeurilor și a materialelor de construcții se va face astfel încât să nu permită poluări ale solului. Deșeurile rezultate în urma lucrărilor se vor depozita în containere, separate pe tipuri și categorii. Deșeurile menajere vor fi colectate în europubele amplasate pe o platformă din incintă și ridicate periodic de către o societate autorizată, în baza unui contract. Se vor respecta prevederile normelor de salubritate în vigoare.

**In perioada de functionare** sunt generate următoarele tipuri de deșeuri:

- deşeuri municipale amestecate: cod 20 03 01; deseurile municipale amestecate vor fi depozitate definitiv la o rampa de deșeuri ecologică, de către o societate de salubritate autorizată pe bază de contract.

- nămoluri provenite din alte procedee de epurare a apelor reziduale industriale altele decât cele specificate la 19 08 13: cod 19 08 14 ; acestea sunt preluate de societăți autorizate în vederea eliminării/valorificării, pe baza de contract.

- ambalaje care conțin reziduuri sau sunt contaminate cu substanțe periculoase: cod 15 01 10\*; ambalajele contaminate cu substanțe periculoase sunt preluate de către societăți autorizate în vederea eliminării/valorificării, pe bază de contract.

Substanțele și preparatele chimice periculoase utilizate și/sau produse;

*In perioada de execuţie* se va utiliza motorină pentru transportul materialelor de construcţii, utilajelor/ echipamentelor şi mijloacelor de transport implicate în realizarea proiectului.

*In perioada de funcţionare:* substanțele și preparatele chimice utilizate în noile echipamente propuse a fi instalate în clădirea construită pentru modernizarea stației de epurare sunt prezentate în tabelul următor

|  |  |  |  |  |  |  |
| --- | --- | --- | --- | --- | --- | --- |
| **Nrcrt** | **Preparat sau substanță chimică** | **Compozitie** | **Nr. CAS** | **Fraze de pericol** | **Stare fizică** | **Mod de ambalare /loc de depozitare** |
| 1 | Bentonita | Bentonită | 1302-78-9 | Neclasificat | lichid | Bidon 20 l/ statie de epurare |
| 2 | Policlorura de aluminiu | Policlorură de aluminiu  Apă | 1327-41-9  7732-18-5 | H315  H319 | lichid | Bidon 20 l/ statie de epurare |

Modul de gospodărire a substanțelor și preparatelor chimice periculoase și asigurarea condițiilor de protecție a factorilor de mediu și a sănătății populației.

* *ambalare:* ambalaje originale;
* *depozitare*: spații special amenajate în interiorul stației de epurare;
* *transport*: cu mijloace de transport autorizate ale furnizorilor;
* *folosire/comercializare*: se folosesc în procesul de epurare.; nu se comercializează; vor fi gestionate conform fişelor cu date de securitate;

***e)poluarea si alte efecte negative:***

**- protectia calitatii apelor:**

Surse poluanți pentru ape, locul de evacuare sau emisarul:

1. în perioada de execuție a lucrărilor:

- ape uzate menajere rezultate de la personalul angajat; se vor amenaja toalete ecologice care vor fi vidanjate de către societăți autorizate;

- scurgeri accidentale de combustibil sau de alte substanțe utilizate în faza de execuție a lucrărilor; lucrările se vor executa cu utilaje din dotarea constructorului, verificate din punct de vedere tehnic;

- preluarea de către apele pluviale a hidrocarburilor sau a altor substanțe rezultate din potențialele scurgeri accidentale sau din depozitarea necontrolată a deșeurilor menajere; utilajele vor fi verificate periodic, iar deșeurile rezultate vor fi depozitate în containere, locuri special amenajate.

2. în timpul funcționării

- limitele maxim admise ale indicatorilor de calitate pentru apele uzate menajere și tehnologice, epurate, descărcate în rețeaua centralizată de canalizare, trebuie să se încadreze în valorile maxim admise conform NTPA 002/2002, aprobate cu HG nr. 188/2002, cu modificările și completările ulterioare, precum și în limitele maxim admise impuse prin Acordul de preluare nr. 41221/11.01.2023, emis de Compania Apa Brașov;

- apele pluviale impurificate, provenite de pe noile zone de acces și circulație propuse în incintă, vor fi colectate cu ajutorul gurilor de scurgere și a rețelei de canalizare pluvială, după care vor fi trecute printr-un separator de nisip și hidrocarburi petroliere înainte să fie descărcate în canalul de desecare, aflat la vecinatatea amplasamentului. Apele pluviale convențional curate, provenite de pe acoperișul clădirii propuse, vor fi colectate prin jgheaburi, burlane și descărcate, printr-o rețea de canalizare pluvială în canalul de desecare aflat la limita de proprietate.

Apele pluviale, înainte de descărcarea în canalul de desecare, se vor încadra în limitele maxim admise a indicatorilor de calitate, în conformitate cu prevederile HG nr. 188/2002-NTPA 001 cu modificările și completările ulterioare, respectiv:

|  |  |  |
| --- | --- | --- |
| **Indicator de calitate** | **U.M.** | **Valoare limită maxim admisă** |
| pH | u.pH | 6,50-8,50 |
| Materii totale în suspensie | mg/l | 35,00 |
| Reziduu filtrabil uscat la 1050C | mg/l | 1000,00 |
| Substanțe extractibile cu solvenți organici | mg/l | 15,00 |

**- protecția calității aerului:**

*În perioada de execuție* a lucrărilor de turnare a fundatiei de beton si de punere pe pozitie a noilor echipamente aferente statiei de epurare, sursa potențială de poluare a aerului este reprezentată de utilajele folosite (excavator, buldo-excavator, cife beton, compactor, automacarale). Impactul gazelor de ardere provenit de la motoarele utilajelor asupra aerului atmosferic este practic nesemnificativ, acesta încadrându-se în fondul general al admisiei permise.

Valorile poluanților atmosferici trebuie să fie în conformitate cu legislația în vigoare (Legea nr. 104/2011 – privind calitatea aerului înconjurător, actualizată, cu modificările și completările ulterioare).

Pentru a evita pe cât posibil aceasta categorie de poluare vor fi obligatorii următoarele măsuri:

Pe perioada de șantier:

* supravegherea atentă a desfacerii și aprovizionării cu materiale de construcție;
* igienizarea spațiului (curățirea și îndepărtarea pământului în exces, molozului și a resturilor de material de construcție, umezirea spațiului de lucru, pentru limitarea împrăștierii prafului, etc.);
* respectarea vitezei de deplasare a mijloacelor de transport în perimetrul incintei;
* eliminarea deșeurilor rezultate în mod periodic prin contract cu firmă specializată. Nu se vor depozita niciun fel de deșeuri la limita obiectivului.

În perioada de funcționare:

- limitarea vitezei autovehiculelor și staționarea acestora cu motoarele oprite în parcarea din incinta amplasamentului.

**- protecția împotriva zgomotului și vibrațiilor:**

Potențiale surse generatoare de zgomot datorate construirii și funcționării obiectivului studiat sunt reprezentate de:

În faza de construcție:

* activitatea tip șantier;
* utilizarea utilajelor necesare executării lucrărilor de construcții și montaj;

În faza de funcționare: noile echipamente aferente statiei de epurare nu vor produce zgomot sau vibrații de mare intensitate.

* *amenajările şi dotările pentru protecția împotriva zgomotului şi vibrațiilor:*

Pentru a reduce la minim neplăcerile cauzate, se are în vedere:

* menţinerea caracteristicilor tuturor utilajelor la parametrii cât mai apropiaţi de cei recomandaţi de constructor;
* reducerea la minimum a timpilor de funcţionare a utilajelor;
* desfăşurarea activităţilor numai în perioada de zi;
* limitarea nivelului de zgomot la valorile legal stabilite prin SR 10009-2017, prin alegerea utilajelor adecvate și întreținerea adecvată a acestora;
* efectuarea regulată a reviziilor tehnice la mijloacele auto și la utilaje;
* se vor respecta, de asemenea, prevederile Ord. MS nr. 119/2014, actualizat 2023, privind aprobarea Normelor de igienă și sănătate publică privind mediul de viață al populației, cu completările și modificările ulterioare;

**- protecția împotriva radiațiilor:**

- Sursele de radiații - nu există.

- Amenajările și dotările pentru protecția împotriva radiațiilor - nu este cazul.

**- protecția calității solului și a subsolului:**

În timpul execuției și exploatării obiectivului nu există surse de poluare care să aibă un impact semnificativ asupra solului și subsolului.

Atat in perioada realizarii obiectivului, cât și în perioada de funcționare, vor fi luate următoarele masuri:

* pe perioada de execuție a lucrărilor se vor lua toate măsurile care se impun pentru evitarea contaminării solului cu produse petroliere, provenite de la utilaje;
* alimentarea utilajelor și gresarea lor se va face în locuri special amenajate în afara amplasamentului, în unități specializate, luându-se toate măsurile de protecție impuse de legislația în vigoare.
* în cazul unei contaminari a solului, porțiunea afectată va fi îndepărtată și tratată/eliminată în functie de tipul de contaminare; organizarea de șantier va fi dotată corespunzător cu materiale absorbante specifice pentru fiecare tip de material/substanță care poate cauza poluare în urma unei gestionari necorespunzătoare.

**- protecția** **ecosistemelor terestre și acvatice:** realizarea proiectului nu prezintă un impact negativ asupra ecosistemelor terestre şi acvatice.

În perioada de execuție a lucrărilor, se recomandă următoarele:

* se vor utiliza utilaje și vehicule performante, cu un nivel redus de zgomot și de noxe;
* se vor împrejmui zonele de lucru pentru a se evita depășirea spațiului strict necesar execuției.
* deșeurile se vor colecta selectiv, se vor depozita temporar în zonele special destinate și care respectă normele legale în vigoare, iar la intervale stabilite sau ori de câte ori este necesar se vor elimina prin societăți autorizate.

Eliminarea completă a posibilităților de poluare a factorilor de mediu conduce implicit la eliminarea riscului de afectare a ecosistemelor.

**- protecția așezărilor umane și alte obiective de interes public:** investiția nu va prezenta un impact negativ asupra așezărilor umane, precum și a altor obiective de interes public.

*Măsuri de protecție:*

* pentru utilajele de lucru se vor stabili trasee care sa asigure cel mai simplu acces la santier, cu perturbari minime;
* constructorul va respecta curățenia și normele privind protecția și igiena muncii în construcții, astfel încât să nu aducă prejudicii zonei limitrofe, cadrului natural, mediului și ecosistemelor;
* după desființarea șantierului, se va face reconstrucția ecologică a terenului folosit temporar pentru organizarea de șantier sau în alte scopuri.

***f) riscul de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice:*** lucrările vor fi executate numai cu societăți autorizate, astfel încât să nu existe risc de accidente; prin proiect au fost luate toate măsurile de siguranță astfel încât să nu existe risc de accidente.

**g) *riscurile pentru sănătatea umană* :**

Se vor respecta prevederile Ordinului MS nr. 119/2014 privind aprobarea Normelor de igiena si sănătate publică privind mediul de viața al populatiei, actualizat 2023, cu modificările și completările ulterioare, precum și recomandările din Notificare Asistență de Specialitate. Pentru acest proiect a fost emisă Notificare Asistență de Specialitate nr. 1487/A/24.07.2023, de către DSPJ Brașov.

***2. Amplasarea proiectelor:***.

***a) utilizarea actuala și aprobata a terenurilor:***

Teren intravilan, în suprafaţa totală 60000,00 mp, aflat în proprietatea privată a SC Amann România SRL, conform CF nr. 101506 Hărman, nr. cad. 101506, are ca folosință actuală ”curți-construcții”, iar destinația conform documentațiilor de urbanism faza PUG prelungită cu HCL nr. 81 din 18.12.2018 și PUZ aprobată cu HCL nr. 14 din 28.08.2020, la data prezentei: zonă unități mică industrie prestări servicii și depozitare și conform Certificatului de Urbanism nr. 215 din 19.05.2023, eliberat de Primăria Comunei Hărman.

***b) bogatia, disponibilitatea, calitatea și capacitatea de regenerare relative ale resurselor naturale (inclusiv solul, terenurile, apa și biodiversitatea) din zona și subteranul acestuia –*** nu este cazul***;***

***c) capacitatea de absorbtie a mediului natural, acordandu-se o atentie speciala următoarelor zone:***

***i) zonele umede, zone riverane, guri ale raurilor*** -nu este cazul;

***ii) zonele costiere și mediul marin*** -nu este cazul;

***ii) zonele montane și forestiere –*** nu este cazul;

***iv) rezervații și parcuri naturale –*** nu este cazul;

***v) zone clasificate sau protejate conform legislatiei în vigoare:*** ***zone Natura 2000 desemnate în conformitate cu legislatia privind regimul ariilor naturale protejate, conservarea habitatelor naturale, a florei și faunei salbatice; zonele prevăzute de legislatia privind aprobarea planului de amenajare a teritoriului national – Sectiunea a III – a – zone protejate, zonele de protectie instituite conform prevederilor legislatiei din domeniul apelor, precum și a celei privind caracterul și marirea zonelor de protectie sanitara și hidrogiologica –*** nu este cazul;

***vi) zonele în care au existat deja cazuri de nerespectare a standardelor de calitate a mediului prevăzute de legislatia nationala și la nivelul Uniunii Europene și relevante pentru proiect sau în care se considera ca exista astfel de cazuri*** - *nu este cazul;*

***vii) zone cu densitate mare a populatiei –*** nu este cazul;

***viii) peisajele si situri importante din punct de vedere istoric, cultural sau arheologic*** - nu este cazul

***3. Tipurile și caracteristicile impactului potential:***

***a) importanta și extinderea spatiala a impactului: zona geografica și dimensiunea populației care poate fi afectată:*** *locuitorii din zona*;

***b)* *natura impactului*** - nu este cazul;

***c) natura transfrontiera a impactului*** - nu este cazul;

***d) intensitatea și complexitatea impactului*** - impact redus;

***e) probabilitatea impactului –*** redusa, doar pe perioada executarii lucrarilor propuse prin proiect;

***f) debutul, durata, frecventa și reversibilitatea preconizate ale impactului*** - pe perioada executării lucrărilor durata impactului va fi scurtă.

***g) cumularea impactului cu impactul altor proiecte existente si/sau aprobate*** *-* nu este cazul;

***h) posibilitatea de reducere efectiva a impactului –*** *nu este cazul;*

**II. Motivele pe baza carora s-a stabilit necesitatea neefectuarii evaluarii adecvate, sunt urmatoarele:**

* proiectul propus **nu intra** sub incidentaOUG nr. 57/2007 *privind regimul ariilor naturale protejate, conservarea habitatelor naturale, a florei si faunei salbatice*, cu modificarile și completarile ulterioare;

**III. Motivele pe baza carora s-a stabilit necesitatea neefectuarii evaluarii impactului asupra corpurilor de apa:**

- proiectul propus **intră** sub incidenta prevederilor art. 48 și 54 din Legea apelor 107/1996, cu modificările și completările ulterioare.

Pentru realizarea proiectului a fost emis Avizul de Gospodărire a Apelor nr. din , de către SGA Brașov.

**Măsurile și condițiile de realizare a proiectului în conformitate cu Avizul de Gospodărire a** Apelor nr. din , emis de SGA Brașov:

1. Elaboratorul documentaţiei tehnice îşi asumă responsabilitatea exactităţii datelor şi informaţiilor cuprinse în prezentul proiect, conform Ordinului 828 din 2019, anexa 1, cap. II. Procedura de emitere a avizului de gospodãrirea apelor – art. 9(6);
2. Se vor respecta prevederile din documentaţia tehnică înaintată spre avizare și condiţiile din Certificatul de Urbanism.
3. Execuția lucrărilor avizate nu va pune în pericol lucrările existente pe malurile și în albiile cursurilor de apă, precum și execuția altor lucrări hidrotehnice necesare în viitor;
4. Beneficiarul și proiectantul vor urmări îndeaproape executarea lucrărilor prevăzute în documentația tehnică de fundamentare, beneficiarului revenindu-i obligația să anunțe orice modificare față de prevederile prezentului aviz;
5. Orice modificare de soluţie faţă de cea avizată, duce la obţinerea unui nou aviz de gospodărire a apelor, în caz contrar, avizul emis este considerat nul;
6. Beneficiarul are obligaţia conform Legii Apelor 107 din 1996 sã anunţe în scris la S.G.A. Braşov data începerii lucrãrilor cu cel puţin 10 zece zile înaintea începerii acestora;
7. Se interzice evacuarea de ape uzate neepurate sau insuficient epurate în apele de suprafață, rigole stradale sau în stratul freatic prin puțuri filtrante, atât pe perioada executării construcțiilor, cât și după punerea în funcțiune a acestora;
8. Nu se vor depozita şi/sau arunca deşeuri de orice fel pe malurile cursurilor de apa sau în albia acestora, atât pe perioada executării construcţiilor, cât și după punerea în funcțiune a acestora;
9. Pe toată perioada de execuție a lucrărilor, se vor lua măsurile care se impun pentru evitarea producerii de poluari accidentale. Orice poluare accidentală produsă de beneficiar va fi anunțată în timp util la dispecerat SGA Brașov, telefon 0268/414567; se vor lua măsuri urgente de stopare și eliminare a cauzelor ce au produs-o;
10. La punerea în funcţiune a investiţiei se va solicita autorizaţie modificatoare de gospodărire a apelor în baza unei documentaţii tehnice întocmită de către o firmă atestată MMAP conform normelor de conţinut prevăzute de Ordinul MMAP nr. 3147/2023.

**Conditiile de realizare a proiectului:**

* Se vor respecta prevederile OUG nr. 195/2005 privind protecția mediului, aprobată cu modificări și completări prin Legea nr. 265/2006, cu modificările și completările ulterioare.
* Se vor respecta prevederile HG nr. 1756/2006 cu modificările și completările ulterioare privind limitarea nivelului emisiilor de zgomot în mediu produs de echipamente destinate utilizării în exteriorul clădirilor, fiind admisă doar folosirea echipamentelor ce poartă inscripţionat în mod vizibil, lizibil și de neşters marcajul european de conformitate CE, însoţit de indicarea nivelului garantat al puterii sonore;
* Se vor respecta prevederile art. 17, alin. 4 și alin. 7 din OUG nr. 92/2021, privind regimul deșeurilor, cu modificările și completările ulterioare;
* Pe tot parcursul derulării lucrărilor de construcții se vor respecta prevederile legislaţiei de mediu în vigoare, condiţiile impuse prin toate actele de reglementare emise de autorităţile implicate şi proiectul înaintat spre avizare;
* Deșeurile rezultate la faza de implementare a proiectului vor fi colectate selectiv, cu posibilități de eliminare/valorificare cu societăți autorizate; vor fi evacuate ritmic în timpul execuției lucrărilor;
* Se vor lua măsuri pentru evitarea poluării solului prin depozitarea pe suprafețe impermeabile a materialelor și a deșeurilor rezultate în urma lucrărilor;
* Pentru evitarea poluării accidentale cu materiale periculoase (scurgeri accidentale de combustibili, de ulei de motor), reparațiile la mijloacele de transport se vor executa doar la societăți autorizate;
* În vederea menținerii calității aerului, în parametrii optimi, în zona amplasamentului, în perioada realizării lucrărilor de construcție, se vor respecta următoarele conditii:
  + utilizarea materialelor speciale (folie de plastic, plasa, etc.) cu care se va acoperi pământul excavat, până la reutilizarea sau transportarea lui;
  + utilizarea apei, pentru suprimarea prafului, în cantitatile, frecvența și proporțiile necesare, în zona de lucru, la sfărșitul fiecărei săptămâni de lucru, daca nu se vor desfășura operațiuni active mai mult de două zile consecutiv;
  + minimizarea activităților generatoare de praf (tăiere, măcinare, spargerea betonului, nisip, pietriș, activități de sablare/șlefuire, etc.);
  + se vor lua măsuri de acoperire, îngrădire, închidere a stocurilor de materiale de construcție sau deșeuri, pentru prevenirea împrăștierii cauzată de vânt;
  + curățarea/spălarea vehiculelor care ies de pe șantier;
  + oprirea motoarelor tuturor vehiculelor aflate în staționare, în zona șantierului;
* Organizarea de şantier, pentru lucrările prevăzute prin proiect, va respecta obligatoriu măsurile specifice pentru reducerea şi/sau eliminarea efectelor generate de acestea asupra sănătăţii umane si mediului înconjurător.

Se vor avea în vedere:

• împrejmuirea corespunzătoare a zonelor de lucru, montarea de avertizoare, etc;

• organizarea de şantier se va realiza în interiorul amplasamentului astfel încât impactului generat de aceasta asupra factorilor de mediu locali pe timpul derulării lucrărilor prevăzute prin proiect să fie cât mai redus;

• organizarea de şantier va fi amenajată astfel încât să asigure facilităţile de bază conform prevederilor Legii nr. 50/1991 privind autorizarea lucrărilor de construcţii, cu modificările şi completările ulterioare (alimentarea cu energie electrică, alimentarea cu apă pentru asigurarea necesităţilor igienico-sanitare, facilităţi pentru depozitarea temporară a materialelor, facilităţi pentru personal (baracă birou, vestiare muncitori, punct prim ajutor, toaletă ecologică), împrejmuire cu gard din panouri metalice pentru protecţia organizării de şantier si a vecinătăţilor), după caz;

• întreţinerea corespunzătoare a utilajelor/mijloacelor de transport utilizate in lucrările de construcţii în vederea evitării scurgerilor de combustibili şi uleiuri uzate pe sol/apă şi de alte substanţe toxice si periculoase;

• se interzice stocarea temporară și depozitarea carburanţilor și substanţelor periculoase în zona aferentă amplasamentului;

• în perioada de execuţie a lucrărilor vor fi stabilite zone de parcare a autovehiculelor si a utilajelor utilizate;

• este interzisă părăsirea incintei organizării de şantier cu roţile autovehiculelor şi/sau caroseria murdară;

• alimentarea cu carburanţi, repararea şi întreţinerea mijloacelor de transport şi a utilajelor folosite pe şantier se va face numai la societaţi specializate şi autorizate;

* Organizarea de șantier se va face pe o arie cât mai restrânsă în jurul obiectivului, accesul utilajelor făcându-se exclusiv pe drumul de acces existent, depozitarea materialelor se va face în mod organizat doar în cadrul șantierului; nu se vor bloca căile de acces;
* Umezirea periodică a suprafețelor de teren, în special în perioadele cu intensitate ridicată a vântului pentru a impiedica împrăștierea în atmosferă a pulberilor, în special în zonele în care se efectuează săpături.
* Respectarea duratei de execuţie a proiectului astfel încât disconfortul generat de poluarea fonică să fie cât mai redus ca timp;
* Nu se vor evacua ape uzate neepurate sau insuficient epurate în emisari naturali, canale de desecare, rigole stradale sau freatic atât pe perioada execuției lucrărilor cât și după aceasta;
* Vor fi luate măsuri pentru limitarea vibrațiilor produse de săpătură prin utilizarea de tehnologii performante de execuție și de fundare, în vederea încadrării valorilor parametrilor vibrațiilor în limitele admisibile stabilite de SR 12025-2/94;
* Se interzice orice deversare de substanțe poluante sau deșeuri în rețelele de canalizare sau în apele de suprafață.
* În cazul unor poluări accidentale proiectantul și constructorul răspund în solidar;
* Nivelul de zgomot se va incadra in limitele impuse de SR 10009/2017;
* Se vor respecta prevederile Ordinului MS nr. 119/2014 privind aprobarea Normelor de igiena si sanatate publica privind mediul de viata al populatiei, actualizat 2023, cu modificările și completările ulterioare;

În conformitate cu prevederile OUG nr. 195/2005, aprobată prin Legea nr. 265/2006 privind protecția mediului, cu modificările și completările ulterioare:

- art. 15 alin. (2) lit. a - ”*Titularii proiectelor au obligaţia de a notifica autoritatea competentă pentru protecţia mediului dacă intervin elemente noi, necunoscute la data emiterii actelor de reglementare, precum și asupra oricăror modificări ale condiţiilor care au stat la baza emiterii actelor de reglementare, înainte de realizarea modificării*”;

- art. 21, alin. (4) ”***răspunderea pentru corectitudinea informaţiilor puse la dispoziţia autorităţilor competente pentru protecţia mediului și a publicului revine titularului******proiectului****”.*

**Pentru legalitatea și autenticitatea documentelor depuse la dosar se face răspunzător titularul proiectului.**

**Proiectul propus nu necesită parcurgerea celorlalte etape ale procesului de evaluare a impactului asupra mediului de evaluare adecvată și de evaluare asupra corpurilor de apă.**

**La finalizarea investiției titularul va notifica autoritatea competentă pentru protecția mediului, care va face un control de specialitate pentru verificarea respectării prevederilor Deciziei Etapei de Încadrare, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**Procesul-verbal de contatare întocmit se anexează și face parte integrantă din procesul-verbal la recepție la terminarea lucrărilor, conform art. 43, alin. (3) din Legea nr. 292/2018 privind evaluarea impactului anumitor proiecte publice și private asupra mediului.**

**După întocmirea procesului verbal de constatare a respectării tuturor condițiilor de realizare a proiectului, societatea care va desfășura activitatea în urma implementării acestuia, are obligația de a solicita și obține autorizația de mediu revizuită.**

Prezentul act nu exonerează de răspundere titularul, proiectantul şi/sau constructorul în cazul producerii unor accidente în timpul execuției lucrărilor sau exploatării acestora.

Nerespectarea prevederilor prezentei decizii a A.P.M. Brașov se sancționează conform prevederilor legale în vigoare.

Conform prevederilor Legii nr. 292/2018:

- anexa 5, art. 43, alin. (3) la finalizarea proiectelor publice și private care au făcut obiectul procedurii de evaluare a impactului asupra mediului, autoritatea competentă pentru protecția mediului care a parcurs procedura verifică respectarea prevederilor deciziei etapei de încadrare;

- anexa 5, art. 43 alin. (4) procesul - verbal întocmit în situația prevăzută la alin. (3) se anexează și face parte integrantă din procesul - verbal de recepție la terminarea lucrărilor.

- anexa 5, art. 34, alin. (1) titularul de proiect are obligația de a notifica în scris autoritatea competentă pentru protecţia mediului despre orice modificare sau extindere a proiectului survenită după emiterea deciziei etapei de încadrare, acordului de mediu și anterior emiterii aprobării de dezvoltare;

-anexa 5, art. 34, alin (2) notificarea prevăzuta la alin. (1), însoțită de raportul de verificare întocmit în conformitate cu prevederile art. 20 alin. (2) lit. a) din Legea nr. 292/2018 de către verificatorul de proiecte atestat în condițiile legii pentru cerința esențială D) igienă, sănătate și mediu înconjurător prevazuta la art. 3 din Ordinul ministrului dezvoltării regionale și administrației publice nr. 2264/2018 sau după caz de punctul de vedere al autorității competente emitente a aprobării de dezvoltare conform art. 20 alin. (2) lit. b) din Legea nr. 292/2018, se depune în termen de 10 zile de la data apariției necesității modificării/extinderii;

-art. 18, alin. (13) în cazul în care una dintre deciziile prevăzute la alin. (8) și (9) nu se emite în termen de 5 ani de la emiterea acordului de mediu, titularul proiectului este obligat să se adreseze autorității de mediu emitente în vederea confirmării faptului că acordul de mediu nu este depășit.

Prezenta decizie este valabilă pe toată perioada de realizare a proiectului, iar în situaţia în care intervin elemente noi, necunoscute la data emiterii prezentei decizii, sau se modifică condiţiile care au stat la baza emiterii acesteia, titularul proiectului are obligaţia de a notifica autoritatea competentă emitentă.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile ori omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor <LLNK 12004 554 12 2N1 0 47>Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală care îndeplineşte condiţiile prevăzute la art. 2 din Legea nr. 292/2018 privind evaluarea impactului anumitor proiecte publice şi private asupra mediului, considerându-se că acestea sunt vătămate într-un drept al lor sau într-un interes legitim.

Actele sau omisiunile autorităţii publice competente care fac obiectul participării publicului se atacă în instanţă odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.

Înainte de a se adresa instanţei de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice şi private asupra mediului au obligaţia să solicite autorităţii publice emitente a deciziei prevăzute la art. 21 alin. (3) sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile prevăzută la art. 22 alin. (1) este gratuită şi trebuie să fie echitabilă, rapidă şi corectă.

Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice şi private asupra mediului şi ale <LLNK 12004 554 12 2N1 0 18>Legii nr. 554/2004, cu modificările şi completările ulterioare.

Director Executiv,

Ciprian Marius BĂNCILĂ

ȘEF SERVICIU A.A.A., ȘEF BIROU C.F.M.,

Liliana Cristina COPACEA Mirela MOISĂ

ÎNTOCMIT: ÎNTOCMIT:

Consilier Adriana RĂILEANU Consilier Iulia ENE